সরেজমিন দেখা যায়, এক সময়ের সবজির জন্য বিখ্যাত দীঘিনালায় এখন সবজি উৎপাদন নেই বললেই চলে। মাইনী নদীর তীরবর্তী উর্বরা জমি পুরোটা তামাকের দখলে। বাড়ির আঙিনা, সড়ক ও জনপথ বিভাগের জমি নদীর চর সব জায়গাতেই এখন তামাক পাতা বড় হচ্ছে। এককথায় যে দিকে দুচোখ যায় শুধু তামাক আর তামাক। পাহাড়ি এলাকায় নদী তীরবর্তী সামান্য সমতল জায়গা ছাড়া অধিকাংশই পাহাড় বা টিলাবেষ্টিত। আর চাষ উপযোগী সমতল জায়গার বেশির ভাগ তামাকের দখলে।